Pharrell Williams
Pharrell Williams (rođen 5. aprila 1973), također poznat jednostavno kao Pharrell (/fəˈrɛl/), je američki kantautor, reper, muzički producent, muzičar i modni dizajner. Dvojac Williams i Chad Hugo čine muzičku produkciju The Neptunes, gdje produciraju soul, hip-hop i R&B muziku. On je također i vodeći vokal i bubnjar rock, funk, i hip-hop benda N.E.R.D, koji je formirao sa Hugom i prijateljem iz djetinjstva, Sjayem Haleyem. Svoj prvi singl "Frontin'" je izdao u 2003 i slijedio je njegov debitantski solo album In My Mind u 2006. Njegov drugi album, Girl je objavljen 3. marta 2014. Kao dio The Neptunesa, Williams je producirao brojne hit singlove za različite izvođače. Williams je osvojio sedam Grammya uključujući i dva sa The Neptunesima. On je trenutno vlasnik medijskog preduzeća "i am OTHER" koja obuhvata zabavu, muziku, modu i umjetnost. On je također i suosnivač odjevnih brendova Billionaire Boys Club i Ice Cream.